A MAGYARORSZÁGI FÖLDRENGÉSEKRŐL. 
131 
jeleztek a Vágvölgyéből , mérsékelt földalatti morajjal kapcsolatában. 
Károkat sehol sem okozott, imitt-amott megmozgatta a falon függő képeket, 
megrezzentette az ajtókat és ablakokat, megcsörömpöltette a poharakat s 
több effélét. A következőkben adjuk röviden a jelentések tartalmát. 
1. Vág-Ujhely (Nyitra m.) Kessereö Mihály, r. k. plébános. 
6 h 45' reggel két nehéz morajjal és sziszegéssel kisért első lökés, melyek 
DNy—ÉK-i irányúak voltak s mindössze csak egy-két m. p.-ig tartottak. Hatása 
semmi. 
2. Vág-Ujhely (Nyitra m.) dr. Mahler Miksa, reált, igazgató. 
6 h 19' 30” reggel 3 lökésből álló fr., ÉNy—DK-i iránynyal, melyet gyen¬ 
gén dörgő moraj kisért. Üvegedények csörögtek. 
3. Csejte (Nyitra m.) Ponner János, r. k. plébános. 
6 h 30' reggel tompa f. a. moraj által kisért fr., mely vagy 6 mp.-ig tartó resz- 
ketésből állott. Iránya DK—ÉNy. Maradandó nyomokat nem hagyott hátra, csak 
megrecsegtette az ajtókat, ablakokat és a padlást. Ezen kívül még egy rázás, 
még pedig nem sokára az első után éreztetett 6 h 49'-kor reggel, mely vagy 4 mp.-ig 
tartott. 
4. Hrachovistye (Nyitra m.) Éthei Hegyi József, r. k. plébános. 
6 h reggel (napóra szerint) egy egészen rövid 1—2 mp.-ig tartó rázkodtatás, 
melyet egy pillanatnyi kocsizörgésféle zaj kisért, mely K—Ny-irányú volt. Ha¬ 
tása semmiben sem nyilvánult. 
5. Podola (Nyitra m.) Szittyái József, körjegyző. 
6 h 29'-kor (órájának járása legfölebb l'-czel különbözött a vasútiétól) lökés 
és utánna következő rezgés, mely 4—5 mp.-ig tartott. A fr.-t dörgésszerű moraj 
előzte meg és kisérte. 
6. Krakován (Nyitra m.) Horváth József, r. k. s. lelkész. 
6 h 40' táján (az óra vagy 10 perczczel siethetett) egy lökés, melyet rövid 
rezgés követett, melyet robogáshoz hasonló zaj kisért. 
7. Moravánka (Nyitra m.) Dubniczky János, r. k. plébános. 
6 b 30' (5'-czel később mit a vasúti óra) egy alulról jövő erős lökés, melyet 
rezgés követett és összesen vagy 4 mp. tartott. Egyidejűleg a lökéssel oly dörgés 
volt hallható, mintha egy dynamit-töltényt sütöttek volna el. Az ablakok rezegtek 
és a kávéscsészék összekoczczantak, iránya D—É-i. 
8. Trencsin (Trencsén m.) Dr. Brancsik Károly, megyei főorvos. 
6 h 30' körül élénk recsegés a ház tetőzetében, a moraj nélküli rázkodtatást 
csak egyesek vették észre a városban, mi világosan mutatja, hogy itt már a ren- 
gési terület szélén állunk. 
9. A napi lapokban foglalt közlemények szerint hasonló mérvben 
érezték ugyanezen f.-rengést még Beczkón, Vjészkán (u. p. Beczkó), Rakalubban 
(u. p. Beczkó), Vág-Ujfalun (a. p. Beczkó) valamennyi Trencsén megyében, to¬ 
vábbá Nyitra megyében még A-Kocsócz (u. p. Vág-Ujliely), Verbón és Vi.ttenczen. 
Negatív adatok érkeztek Vág-Sellyéról, Nyitráról, Érsekújvárról, Privi- 
gyéról, Trencsénböl (2) és még Vág-Ujhelyből (1) is. 
9 * 
